 वंचित नहीं करेंगे; प्रेम तथा आनंदकी क्रीड़ा और इसका अनिर्वचनीय मिलन  -  - दोनोंको हम ग्रहण करेंगे ।
ज्ञानद्वारा हम भगवान्से उनकी सचेतन सत्तामें एकता प्राप्त करना चाहते हैं; कर्मोके द्वारा भी हम भगवान् से उनकी सचेतन सत्तामें एकता प्राप्त करना चाहते हैं; स्थितिशील रूपमें नहीं, बल्कि गतिशील रूपमें, भागवत संकल्पशक्तिके साथ सचेतन एकत्वके द्वारा; परंतु प्रेमके द्वारा तो हम उनकी सत्ताके संपूर्ण आनंदमें उनके साथ एकत्व लाभ करना चाहते हैं । इसी कारण प्रेम-मार्ग अपनी कुछ प्रारंभिक गतियोंमें, वह चाहे कैसा भी संकुचित क्यों न प्रतीत हो, अंतमें योगके अन्य किसी भी हेतु की अपेक्षा अधिक आवश्यक रूपमें सर्व-आलिंगी है । ज्ञानका मार्ग अनायास
योग समन्वय
निर्वैयक्तिक और निरपेक्षकी ओर झुक जाता है, यह सहज ही एकांगी बन सकता है । यह ठीक है कि इसके लिये ऐसा करना आवश्यक नहीं; क्योंकि भगवान्की सचेतन सत्ता जैसे परात्पर और निरपेक्ष है वैसे ही विश्वगत तथा व्यक्तिगत भी, अतएव यहाँ भी हमारी प्रवृत्ति एकताकी सर्वांगपूर्ण उपलब्धिकी ओर हो सकती है और होनी भी चाहिये, इससे हम मनुष्यगत ईश्वर तथा विश्वगत ईश्वरसे ऐसी आध्यात्मिक एकता प्राप्त कर सकते हैं जो किसी भी परात्पर मिलनसे कम पूर्ण नहीं होगी। परंतु यह सर्वथा अनिवार्य नहीं । हम तर्क कर सकते हैं कि ज्ञान उच्चतर भी होता है और निम्नतर भी, उच्चतर आत्मबोध भी होता है तथा निम्नतर आत्मबोध भी, और यहाँ हमें ज्ञान - राशिका वर्जन कर ज्ञान-शिखरका ही अनुसरण करना है, सर्वांगीण मार्गकी अपेक्षा एकांगी मार्गका वरण करना है । अथवा हम अपने साथियोंसे तथा जगद्व्यापारसे समस्त संबंधके परित्यागका समर्थन करनेके लिये मायाके सिद्धांतका आविष्कार कर सकते हैं । कर्ममार्ग हमें परात्परकी ओर ले जाता है जिसकी सत्ताकी शक्ति विश्वगत संकल्प के रूपमें प्रकट होती है । यह संकल्प हममें तथा सबमें एक ही है, इसके साथ तादात्म्य द्वारा हम, उस तादात्म्यकी आवश्यक अवस्थाओंके कारण, परात्परको सबकी एक आत्मा, विश्वात्मा तथा जगदीश्वर अनुभव करते हुए उनसे मिलन लाभ करते हैं। ऐसा प्रतीत होगा कि यह हमारी एकत्व-उपलब्धिमें कुछ व्यापकता ले आता है, परंतु ऐसा होना सर्वथा अनिवार्य नहीं । कारण, यह हेतु भी, पूर्ण निर्वैयक्तिकताकी ओर झुक सकता है और चाहे इसके फलस्वरूप हम विश्वगत ईश्वरके कार्यों में निरंतर भाग लेने लगते हैं तो भी यह सिद्धांतरूपमें सर्वथा निःसंग और निष्क्रिय हो सकता है। पूर्ण मिलनरूपी हेतु सर्वथा अपरिहार्य तभी बनता है जब योगमार्ग में आनंदका प्रवेश होता है ।
इस आनंदका, जो इतने पूर्ण रूपमें अपरिहार्य है, अभिप्राय है- हैभगवान्में आनंद, उन्हींके लिये, और किसी चीजके लिये नहीं-- इससे परेके किसी भी निमित्त या लाभके लिये नहीं । यह ईश्वरको न तो किसी ऐसी चीजके लिये खोजता है जो वे हमें दे सकते हैं और न उनके किसी विशेष गुणके लिये, वरन् केवल और एकमात्र इसलिये कि वे हमारी आत्मा, हमारी संपूर्ण सत्ता तथा हमारे सर्वस्